cyanic-selkie/wikianc huggingface dataset:
Saab 91 Safir
Käyttö Suomessa
Saab 91D Safir oli Suomen ilmavoimien alkeiskoulukone 1960-luvun alusta 1980-luvun alkuun. Kolme Safiria siirrettiin Rajavartiolaitokselle, jossa niitä käytettiin vuodet 1982 - 85 helikopterien suunnistajien koulutukseen. Koneen lempinimi oli Sähvä.
Tekniset tiedot
Koneet ovat 3-4 paikkaisia.
91D-version moottori oli Lycoming O-360-A1A, joka tuottaa 180 hv.
Kone on aseistamaton.
Gustaf Johansson
Gustaf Johansson (10. tammikuuta 1844 Ylivieska – 24. heinäkuuta 1930 Turku) toimi Turun arkkipiispana vuosina 1899–1930.
Elämä
Johansson vihittiin papiksi vuonna 1871, ja hän valmistui teologian kandidaatiksi vuonna 1874. Hän toimi dogmatiikan ja siveysopin professorina vuosina 1877–1885, silloisen Kuopion hiippakunnan (joka muutettiin myöhemmin Oulun hiippakunnaksi) piispana vuosina 1885–1897, Savonlinnan hiippakunnan piispana 1897–1899 sekä puheenjohtajana kirkolliskokouksissa. Johansson oli valtiopäivillä pappissäädyn edustaja 1885, 1888, 1891, 1894, 1897, 1899, 1900, 1904 ja 1905. Säädyn puhemiehenä hän toimi 1897, 1899, 1900, 1904 ja 1905.
Professorina Johansson kehitti alansa terminologiaa luomalla suomenkielisiä vastineita monille teologisille ammattisanoille. Piispana hän johti raamatunkäännöskomiteaa vuosina 1886–1912 ja 1893 julkaistun Kristinopin kirjoitustyötä, sekä osallistui suomen- ja ruotsinkielisen virsikirjan uudistustyöhön.
Yhteiskunnallisissa kysymyksissä Johanssonia pidettiin vanhoillisena. Hänen mukaansa naisasialiike oli pohjimmiltaan kapina Jumalan maailmanjärjestystä vastaan ja aiheutti yhteiskunnalle ja naiselle turmion. Sisällissodan sytyttyä papisto sai Johanssonilta ohjeen pysyä erillään sotatapahtumista ja pidättäytyä poliittisista puheenvuoroista. Hän piti sisällissotaa taisteluna "bolsevišmin saatanaa" vastaan. Sodan jälkeen hän julkaisi paimenkirjeen, jossa tuomitsi ankarasti punaiset ja hänen mielestään kaikki Jumalan kieltäjät pitäisi tappaa. Hänen on joissakin yhteyksissä väitetty puolustaneen myös avoimesti Suomen sisällissodassa taistelleiden naiskaartilaisten teloituksia, joita ei olisi pitänyt auttaa millään tapaa, vaan jättää ”saatanan haltuun”. Toisten lähteiden mukaan näin olisi sanonut Kuopion piispa Otto Immanuel Colliander, joka viittasi työväestöön yleisesti.
Johansson edusti teologiassaan beckiläistä biblisismiä, joka pohjautuu saksalaisen Johann Tobias Beckin teologiaan. Beckiläisyydelle tunnusomaista oli Raamatun aseman voimakas korostaminen: näkemyksen mukaan Raamattu tarjosi sisäisesti yhtenäisen pohjan kristilliselle opille ja etiikalle. Beckiläinen henki näkyi esimerkiksi siinä, että Johansson antoi aikansa kulttuuri-ilmapiiristä pessimistisen kuvan ja arvosteli voimakkaasti useita kirkollisia ryhmiä, kuten lestadiolaisuutta, Suomen Luterilaista Evankeliumiyhdistystä ja Pelastusarmeijaa. Hän vastusti myös demokratiaa eli hänelle vastenmielistä ”kansan tahtoa” ja jätti äänestämättä ainakin yksikamarisen eduskunnan alkuvuosien vaaleissa. Johanssonin ajattelussa ”kansan tahto" oli aina ristiriidassa Jumalan tahdon kanssa. Johansson pelkäsi myös kirkon poliittista leimautumista ja tuomitsi jyrkästi tällaisen kirkon julkisen sekaantumisen politiikkaan. Valtiollinen toiminta oli Johanssonin ajattelussa velvollisuutta täyttää Jumalan tahto.
Keisari-suuriruhtinas Nikolai II:n vahvistettua Suomen suuriruhtinaskunnan uuden asevelvollisuuslain arkkipiispa Johansson lähetti papistolle 12. elokuuta 1901 yksityisen kiertokirjeen, jossa hän kehotti papistoa lukemaan kutsuntakuulutukset: ”Papin velvollisuus on lain mukaan julistaa kirkossa hallituksen antamia asetuksia, eikä hänen ole tutkiminen niiden laillisuutta. Ellei hän niitä kuuluta, asettuu hän lain ulkopuolelle ja paneutuu esivaltaa vastaan.”
Postimerkkejä
Punaisen Ristin postimerkkisarjassa julkaistiin Gustaf Johanssonista punainen postimerkki 26. marraskuuta 1956. Sen arvo oli 20 markkaa, ja lisäksi maksettiin kolmen markan lisämaksu.
Submerged
Submerged on vuonna 2005 televisioensi-iltansa saanut toimintaelokuva. Elokuvan ohjasi ja käsikirjoitti Anthony Hickox yhdessä Paul de Souzan kanssa. Pääosaa esittää Steven Seagal.
Juoni
Chris Kody on entinen Yhdysvaltain armeijan komentaja, joka istuu vankilassa. Hänet vapautetaan suorittamaan tehtävää vanhojen sotilaidensa kanssa. Heidän tehtävänään on napata tutkija, joka on kehittänyt mielenhallintateknologiaa, jolla voi tehdä kenet tahansa murhaajaksi.
Arkkukari
Arkkukari on kylä Pohjois-Pohjanmaan rannikolla Raahessa entisen Saloisten kunnan alueella. Valtatie 8 kulkee kylän halki. Arkkukari on noin 5 km Saloisten kirkonkylältä etelään. Kylän keskus sijaitsee vanhan Arkkukarin tilan mailla. Arkkukarin tila oli aikoinaan Saloisten kappalaisen pappila, vuonna 1920 siitä tehtiin kunnalliskoti. Nykyisin Arkkukarin tila tunnetaan vanhainkoti Salonkartanona, uusi päärakennus on valmistunut vuonna 1990, jonka jälkeen vanha on toiminut esikouluna. Kylällä toimi aikoinaan myös kaksi kyläkauppaa, mutta ne on jo lakkautettu. Vuonna 1965 Arkkukariin perustettiin Saloisten kotiseutumuseo. Kylällä on myös siirtolapuutarha. Arkkukari tunnetaan paikkakunnalla vilkkaasta kyläyhdistystoiminnasta, vuonna 2007 Haapajoki–Arkkukari-alue valittiin Pohjois-Pohjanmaan vuoden kyläksi.
Kauppakortteli Pekuri
pienoiskuva|Pekurin patio pienoiskuva|Pekurin kirjasto
Kauppakortteli Pekuri on Oulun keskustassa kävelykatu Rotuaarin varrella sijaitseva kauppakeskus. Kauppakeskuksessa merkittäviä toimijoita ovat muun muassa K-Supermarket, Alko ja KappAhl.
Kauppakortteli Pekuri avattiin 22. helmikuuta 2018 entisen Stockmann-tavaratalon tiloihin, joka suljettiin 31. tammikuuta 2017. Vuokrattavaa liiketilaa on yhteensä 10 789m².
Huhtikuussa 2022 katetulle sisäpihalle entisen vaatekauppa Viman ja kahvila Robert's Coffeen tiloihin avattiin Pekurin patio, joka on kuuden erilaisen ravintolan muodostama ravintolapiha. Vuonna 2022 kauppakortteliin avautui myös useita muita toimijoita, kuten erikoisliike Kure ja IKEA Suunnitelustudio.
Syyskuusta 2022 lähtien kauppakorttelissa on toiminut myös Pekurin kirjasto, johon osa Oulun pääkirjaston toiminnasta siirtyi sen tilojen peruskorjauksen vuoksi. Pekurin kirjaston on määrä palvella asiakkaittaan koko peruskorjauksen ajan, jonka odotetaan olevan valmis vuonna 2025.
Pierre-Joseph Cambon
Cambon syntyi Montpellier’ssä varakkaaseen sukuun, jonka kauppahuonetta hän johti vuodesta 1785. Ennen vallankumousta hän vaikutti paikallispolitiikassa. Hän oli edustajana vuoden 1789 säätyjen yleiskokouksessa, mutta menetti paikkansa jo heinäkuussa. Cambon valittiin syksyllä 1791 edustajaksi kansalliskokoukseen, jonka viimeisenä puhemiehenä hän toimi muutaman päivän ajan syyskuussa 1792. Hänet valittiin myös kansalliskonventtiin, jossa hän kuului aluksi ”tasankona” tunnettuun keskiryhmään ja jakoi monet girondistien näkemyksistä.
Cambonin erikoisalaksi politiikassa muodostuivat talouskysymykset. Hän myötävaikutti joulukuussa 1792 säädettyyn lakiin, jonka nojalla Ranskan valtio sai takavarikoida aateliston ja kirkon maat sodassa valloitetuilla vihollisalueilla. Hän läheni vuoden 1793 alussa vuoripuoluetta ja jakobiineja, koska nämä kannattivat tiukempaa talouden kontrollia, ja hän äänesti konventissa kuningas Ludvig XVI:n kuolemantuomion puolesta. Cambon kannatti myös assignaattien käytön lisäämistä, sotakomissaarien toiminnan tiukempaa valvontaa ja uusia toimenpiteitä valtionvelan hoitamiseksi. Hän vastusti vallankumoustribunaalin perustamista.
Cambon valittiin yhteishyvän valiokuntaan 6. huhtikuuta 1793, mutta hän ajautui pian välirikkoon jakobiinien kanssa arvosteltuaan rohkeasti girondistijohtajien vangitsemisia. Hänet vangittiin lyhyesti 2. kesäkuuta 1793 girodisteja vastaan suuntautuneen sanskulottien kansannousun yhteydessä, mutta hän vapautui pian. Cambon menetti paikkansa yhteishyvän valiokunnassa 10. heinäkuuta, mutta säilytti vahvan aseman valtiovarainvaliokunnan johdossa. Hillitäkseen inflaatiota hän määräsi vähentämään assignaattien määrää. Hänen aloitteestaan julkistettiin elokuussa 1793 virallinen rekisteri valtion velkojista, Grand Livre de la dette publique (”Julkisen velan suuri kirja”). Yhdessä Maximilien Robespierren ja Georges Dantonin kanssa Cambon sai kansalliskonventin hyväksymään 6. joulukuuta 1793 uskonnonvapautta koskeneen julistuksen, joka oli suunnattu ateistista dekristianisaatio-liikettä vastaan.
Terrorin ajan lopulla vuonna 1794 Cambon ajautui arvovaltataisteluun Robespierren kanssa, joka ilmeisesti halusi hankkiutua hänestä eroon ja keskittää myös talouspolitiikan yhteishyvän valiokunnalle. Cambon tuki tämän vuoksi Robespierren syrjäyttämistä heinäkuussa 1794. Myöhemmin hän kuitenkin puolusteli muita jakobiinijohtajia kuten Jean-Marie Collot d’Herbois’ta, joten Jean-Lambert Tallien kääntyi häntä vastaan. Cambon erotettiin valtiovarainvaliokunnasta huhtikuussa 1795. Osallistuttuaan toukokuussa 1795 epäonnistuneeseen prairialkuun 1. päivän kapinaan hän piileskeli aina lokakuussa 1795 annettuun yleiseen armahdukseen saakka. Cambon vietti tämän jälkeen hiljaiseloa kotiseudullaan Montpellier’ssä. Vuoden 1815 satapäiväisen keisarikunnan aikana hänet valittiin Napoleonin perustamaan edustajainkamariin, jossa hän äänesti Bourbonien syrjäyttämisen puolesta. Restauraation myötä hänet karkotettiin vuonna 1816 maanpakoon. Hän kuoli vuonna 1820 nykyisessä Belgiassa.
Klemen Prepelič
Klemen Prepelič (s. 20. lokakuuta 1992 Maribor) on slovenialainen koripalloilija ja Euroopan mestari.
Adecco
pienoiskuva|Adecco Groupin pääkonttori Zürichissä, Sveitsissä. Adecco Group on monikansallinen, maailman suurin henkilöstöpalveluyritys ja Fortune 500 -yritys. . Adecco vuokraa työvoimaa ja avustaa rekrytoinneissa. Adecco Groupin pääkonttori sijaitsee Zürichissä, Sveitsissä. Adecco AG:n historia ulottuu vuoteen 1957, jolloin Adia perustettiin Sveitsissä. Adia ja ranskalainen Ecco fuusioituivat Adeccoksi vuonna 1996. Adeccon liikevaihto vuonna 2014 oli 20 miljardia euroa ja henkilöstömäärä 32 000. Yrityksellä on toimipaikkoja 60 eri maassa yhteensä noin 5 100, joista 190 Pohjoismaissa.
Adecco Finland Oy
Suomessa Adecco on toiminut vuodesta 1997, ja sen pääkonttori sijaitsee Vantaalla. Helsingin, Vantaan ja Espoon lisäksi Adeccolla on toimipisteet Hyvinkäällä, Lohjalla, Tampereella, Jyväskylässä, Hämeenlinnassa, Kotkassa, Lahdessa, Turussa, Raumalla, Vaasassa, Oulussa ja Rovaniemellä. Adecco Finland -konserniin kuuluvilla Sihti-yhtiöillä on lisäksi toimistoja ympäri Suomea. Adecco Finland Oy on ollut jäsenyrityksenä Henkilöstöpalveluyritysten Liitossa (HPL) vuodesta 1997.
Klemen Prepelič
Ura
Prepelič on edustanut myös Slovenian miesten maajoukkuetta. Hän kuului maan turnauskokoonpanoihin vuoden 2014 MM-kilpailuissa, missä Slovenia sijoittui seitsemänneksi, ja vuosien 2015 ja 2017 EM-kilpailuissa. Vuoden 2017 EM-kilpailuissa Slovenia voitti Euroopan mestaruuden, maan historian ensimmäisen aikuisten EM-mitalin. Prepelič oli Serbiaa vastaan pelatun loppuottelun ratkaisuhahmoja 21 pisteellään.
Maaherrantalo (Vaasa)
Valtio sijoitti kivipalatsiin kuvernöörin virka-asunnon ja Vaasan teollisuuskoulun, joka toimi rakennuksessa vuoteen 1938 saakka. Kuvernöörin eli myöhemmin maaherran virka-asunto oli palatsin toisessa kerroksessa Vaasan läänin lakkauttamiseen 1997 saakka. Teollisuuskoulun tiloissa toimi niiden vapauduttua muun muassa lääninhallituksen osastoja. Lääninuudistuksen jälkeen rakennus kävi valtiolle tarpeettomaksi ja Vaasan kaupunki osti sen vuonna 1998. Nykyään entisessä maaherran virka-asunnossa on kaupungin edustustiloja. Ensimmäisessä ja kolmannessa kerroksessa ja kellarikerroksessa on Pohjanmaan museon käytössä olevia tiloja. Toisessa kerroksessa on Mannerheimin muistohuone – rakennuksessa oli Vaasan senaatin aikaan hallituksen joukkojen päämaja ja joukkojen komentaja Mannerheim asui toisen kerroksen huoneessa. Tontilla on myös puurakenteinen piharakennus ja edustussauna pienessä kivirakennuksessa.
Maaherrantalo on suojeltu ja se kuuluu ”Vaasan rantapuistovyöhyke julkisine rakennuksineen ja Vaasan Höyrymylly” -nimiseen Museoviraston vuonna 2009 määrittelemiin valtakunnallisesti merkittäviin rakennettuihin kulttuuriympäristöihin kuuluvaan alueeseen.
Antonio Tusseau
Antonio Tusseau (s. 19. toukokuuta 1991) on ranskalainen karateka. Hän on Kyokushinin nelinkertainen Euroopan-mestari ja 8-kertainen Ranskan mestari.
Out of Reach
Out of Reach on vuonna 2004 suoraan DVD:lle julkaistu yhdysvaltalais-puolalainen toimintaelokuva. Elokuvan ohjasi Po-Chih Leong ja käsikirjoitti Trevor Miller. Pääosassa esiintyy Steven Seagal.
Antonio Tusseau
Kilpaura
Tusseau saavutti Ranskan nuorten mestaruuden peräkkäisinä vuosina 2008 ja 2009 voitettuaan Ranskan Cupin loppuottelussa ensin Mehdi Trallahin ja toisena vuotena Emmanuel Moutonin.
Out of Reach
Juoni
William Lansing on entinen valtion agentti. Nykyään mies elelee metsässä ja auttaa loukkaantuneita eläimiä. Hän myös on kirjeenvaihdossa puolalaisen orpotytön Irenan kanssa. Sitten tyttö eräänä päivänä katoaa ja Lansing lähtee tutkimaan asiaa. Mutta hänelläpä onkin kovat miehet vastassa.
Haikala (sukunimi)
Haikala on suomenkielinen sukunimi. Tunnettuja nimenkantajia ovat:
Out of Reach
Kuvaukset
Elokuva kuvattiin kokonaan Puolassa ympäri Varsovaa vuoden 2003 elo-syyskuun aikana.
Antonio Tusseau
Kilpaura
Tusseau saavutti joulukuussa 2009 Bayeux Openin mestaruuden voitettuaan loppuottelussa seurakaverinsa Romain Villeneuven.
Tusseau saavutti pronssia Ranskan cupissa helmikuussa 2010 ja 2011. Saman vuoden toukokuussa hän eteni kahdeksan parhaan joukkoon vuoden 2011 EM-kilpailuissa. Lokakuussa Tusseau voitti Saksan Openin. Hän voitti loppuottelun yhden jatkoerän jälkeen.
2012 Tusseau sijoittui helmikuussa Ranskan cupissa kolmanneksi. Hän muun muassa voitti avausottelunsa tyrmäyksellä. Toukokuussa hän sijoittui jälleen kahdeksan parhaan joukkoon EM-kilpailuissa.
Helmikuussa 2013 Tusseau otteli näytösottelussa Sota Nakanoa vastaan Bercyssa, jonka hän voitti Ipponilla. Seuraavaksi Tusseau otteli Pariisissa Ranskan cupissa, jossa hän voitti ensimmäisen kerran mestaruuden sijoituttuaan sitä ennen parhaimmillaan kolmanneksi. Toukokuussa hän otteli EM-kilpailuissa Kiovassa, jossa Tusseaun putosi jatkosta avauskierroksella Oganes Bakoyanille.
Euroopan keskisarjan mestaruus (2014)
Helmikuussa 2014 Tusseau aloitti vuoden voittamalla uransa toisen kerran Ranskan cupin keskisarjassa, kun hänen vastustajansa Guillaume Gründler joutui jättämään loppuottelun väliin. Toukokuussa Tusseau voitti ensimmäisen Euroopan mestaruutensa Varnassa. Hän voitti keskisarjan loppuottelussa Andrej Zubarevin.
Syyskuussa 2015 Tusseau oli osana ystävyysottelua Ranskan ja Serbian välillä. Tapahtumassa käytiin yhteensä seitsemän ottelua, joista Ranska voitti kuusi. Myös Tusseau voitti oman ottelunsa tuomariäänin.
Helmikuussa 2016 Tusseau saavutti Ranskan mestaruuden voitettuaan Yahya Sededin loppuottelussa. Toukokuussa hän oli mukana EM-kilpailuissa Varnassa, mutta jäi ilman menestystä. Tusseau putosi jatkosta toisella kierroksella hävittyään tuomariäänin. Kesäkuussa Tusseau sijoittui kolmanneksi avoimessa painoluokassa käydyssä All American Openissa, jossa hänet palkittiin myös turnauksen parhaasta ottelutekniikasta. Marraskuussa Tusseau oli mukana Japanin mestaruuskilpailuissa, jossa hänen kilpailut päättyi toisella kierroksella. Hän voitti avausottelunsa tyrmäyksellä polvipotkulla päähän, mutta toisen ottelunsa Tusseau hävisi tuomariäänin.
Euroopan raskaansarjan ja Yhdysvaltain mestaruus (2017–2019)
Helmikuussa 2017 Tusseau aloitti vuoden voittamalla Ranskan mestaruuden keskisarjassa. Huhtikuussa Tusseau oli mukana painoluokallisissa MM-kilpailuissa, jossa hän putosi jatkosta ensimmäisellä kierroksella hävittyään Andrei Zuboreville. Toukokuussa Tusseau saavutti uransa toisen Euroopan-mestaruutensa kotikisoissaan Ranskassa. Hän voitti raskaansarjan loppuottelussa Patryk Sypienin. Kesäkuussa Tusseau voitti All American Openin. Hän voitti avauskierroksellaan Gabriel Zuletan ja puolivälierissä Diogo da Silvan. Välierissä Tusseau voitti Chihiro Nakajiman ja eteni loppuotteluun, jossa hän voitti Alejandro Navarron tuomariäänin saatuaan ottelun aikana puolipisteen.
Helmikuussa 2018 Tusseau saavutti Ranskan raskaansarjan mestaruuden voitettuaan loppuottelussa Arnaud Nekamin.
Helmikuussa 2019 Tusseau otti uransa viidennen Ranskan mestaruuden. Hän voitti raskaansarjan loppuottelussa Yahya Sededin. Hän saavutti myös samassa turnauksessa avoimen sarjan mestaruuden, jossa Tusseau voitti Ozeer Urrehmanin. Toukokuussa hän saavutti EM-pronssia voitettuaan mitaliottelussa Patryk Sypieńin. Kuukautta myöhemmin Tusseau voitti uransa toisen All American Openin, voitettuaan loppuottelussa Ašot Zarinjanin. Marraskuussa Tusseau oli mukana World Openissa, jossa hänen turnaus päättyi 16 parhaan joukkoon.
Helmikuussa 2020 Tusseau saavutti uransa kuudennen Ranskan mestaruuden.
Kolmas ja neljäs Euroopan mestaruus (2022–2023)
Tusseau palasi yhden välivuoden jälkeen takaisin kilpailemaan oltuaan loukkaantuneena ja oli mukana kesäkuussa 2022 EM-kilpailuissa Bulgariassa. Hän otteli enimmäistä kertaa superraskaassarjassa. Tusseau eteni aina loppuotteluun saakka, jossa hän saavutti uransa kolmannen Euroopan mestaruuden voitettuaan Patryk Sypieńin. Voiton myötä Tusseausta tuli painoluokallisissa EM-kilpailuissa kolmas ottelija, joka on voittanut mestaruuden kolmessa eri painoluokassa. Marraskuussa hän oli mukana Japanin mestaruuskilpailuissa, mutta putosi heti jatkosta ottelussa tapahtuneen laittoman rikkeen vuoksi.
Helmikuussa 2023 Tusseau saavutti uransa kahdeksannen Ranskan mestaruuden voitettuaan loppuottelussa Brice Kondan. Toukokuussa Tusseau oli mukana Puolan EM-kilpailuissa. Hän voitti avauskierroksella Balint Tornain ja sen jälkeen välierissä Filip Maksimowiczin. Loppuottelussa Tusseau kohtasi toista kertaa peräkkäin Patryk Sypieńin. Hän voitti ottelun tuomariäänin ja saavutti uransa neljännen Euroopan mestaruuden.
Jackie Chan (piirroshahmo)
Jackie Chan on kuvitteellinen hahmo piirrossarjassa Jackie Chan seikkailee. Hän on sarjan päähenkilö, joka yrittää estää maagisten talismaanien päätymisen rikollisjärjestö Pimeän Kouran käsiin. Jackien perheeseen kuuluu hänen setänsä ja hänen serkuntyttärensä Jade.
Ensimmäinen kausi
Jackie työskentelee setänsä antiikkikaupassa ja hänen serkkunsa lähettää tyttärensä setänsä luo Aasiasta. Jackie löytää Ludvigin kadonneesta temppelistä kultaisen kilven jonka vuoksi kolme rikollista käyvät Jackien kimppuun saadakseen kilven. Salainen palvelu Osasto 13 kuitenkin pelastaa hänet. Paljastuu, että hyökkääjät ovat Pimeä Koura rikollisjärjestöstä, jota johtaa paikallinen hyväntekijä Valmont. Pimeä Koura haluaa kilvessä olevan maagisen esineen joka on ensimmäinen kahdestatoista maagisesta talismaanista. Kaikki 12 talismaania muuttaisivat demonin Shendun kivestä takaisin normaaliksi jolloin tämä valtaisi koko maailman. Jackie ystävineen selviää Pimeän Kouran lähettämistä sumopainijasta Tohrusta sekä Shendun palvelijoista Varjoista ja saavat ensimmäisen talismaanin kukon, jonka avulla voi lentää.
Kun viimeinen talismaani, tiikeri on löytynyt, se luo Jackiestä pahan Jangin, joka luovuttaa talismaanit Shendulle. Shendu palaa ja aikoo tuhota koko Aasian, jonka asukkaiden esi-isät palvelijat Shendua, mutta lopulta pettivät tämän ja muuttivat kiveksi taikasoturi Lo Pein avulla. Jackie saa kuitenkin muutettua Shendun takaisin kiveksi ja Jade tuhoaa patsaan.
Toinen kausi
Toisella kaudella Shendu palaa takaisin hänen sisariensa Paholaisvelhojen avulla. Myös uudelleenjärjestetty Pimeä Koura suunnittelee Chanin eliminoimista. Velhot tekevät loitsun, jonka avulla Shendu saisi kenen tahansa ruumiin omakseen. Hän valitsi Jackie Chanin, mutta Pimeän Kouran johtaja Valmont työnsi vahingossa Chanin pois Shendun tieltä ja sai näin itse demonin sisäänsä. Pimeä Koura vei kaikki talismaanit sekä kirjan, jossa oli tietoja eräällä saarella sijaitsevista vanhoista taikavoimaisista esineistä. Jade kokoaa Tehotiimin heidän talismaanien etsimisessä vastaan tulleista ystävistä: Jackie Chan, juonikas Jade, painija El Toro Furthe, ex-varas Viper ja hyvien puolelle siirtynyt entinen Pimeän Kouran jäsen Tohru.
Tehotiimi saa kaikki talismaanit Pimeältä Kouralta, mutta Shendu saa maagisen Pan Ku -rasian, jonka avulla voitaisiin vapauttaa Paholaisvelhot. Jackie ja muut saavat kuitenkin suljettua Shendua lukuun ottamatta kaikki velhot takaisin omaan ulottuvuuteen yksi kerrallaan. Jade jää kuitenkin vangiksi demonimaailmaan ja ainoa keino hänen saamiseksi takaisin on Hongkongissa sijaitseva viimeinen Shendun portti. Jade saadaan pelastettua ja Shendu joutuu jälleen demonimaailmaan. Shendu palasi vielä ja sai Jackien ruumiin viimein valtaansa. Hän muutti Kohtalon Kirjan avulla maailman demonien valtakunnaksi ja vihollisensa orjikseen. Lopulta Tehotiimi kokoontui kuitenkin uudelleen ja onnistuivat muuttamaan maailman entiselleen. Toisen kauden loput jaksot ovat yksittäisiä tarinoita, jossa Jackie kohtaa mm. japanilaisen rikollisliigan ja erilaisia taikaolentoja.
Kolmas kausi
Kolmannella kaudella Jackie saa uuden vihollisen kun velho nimeltä Daolon Wong haluaa talismaanien voimat haltuunsa, jotka ovat siirtyneet jonkin eläimen sisään. Esimerkiksi näkymättömyyden talismaani, jonka symboli on käärme, on käärmeen sisällä. Wong muuttaa Pimeän Kouran agentit apureikseen ja Jackiella on jälleen maailma pelastettavana. Wong saa 2 talismaanin voimaa haltuunsa, mutta loput Jackie saa pelastettua ja vie eläimet, joissa talismaanivoima on, Osasto 13:een. Wongin havitellessa lohikäärmetalismaanin voimaa hän löytää ainoan elossa olevan lohikäärmeen, joka paljastuu Shenduksi. Shendu ottaa Wongin talismaanivoimat itselleen ja saa lopulta lähes kaikki voimat. Hän hyökkää Osasto 13:een, mutta Wongin loitsun avulla Jackien setä saa muutettua hänet jälleen patsaaksi. Shendu suljetaan Osasto 13:n selliin, lähelle talismaaneja. Kolmannessa kaudessa on myös yksittäisiä tarinoita, kuten kaikissa kausissa.
Neljäs kausi
Neljännellä kaudella Shendun entiset palvelijat, Varjot, palaavat. Paljastuu, että heitä ovat aluksi hallinneet eri demonit, joiden voimat on erityisissä Oni-naamioissa. Toisen kauden jakso, jossa Jade pystyy komentamaan Varjoja, on eräänlainen alku tälle kaudelle. Oni-demoneiden johtaja on Tarakudo, joka ottaa Pimeän kouran agentit työntekijöikseen yrittäessään vapauttaa muut Oni-demonit maan päälle.
Yleinen kiinniotto-oikeus
Yleinen kiinniotto-oikeus (ennen jokamiehen kiinniotto-oikeus) on Suomen pakkokeinolaissa säädelty jokaisen kansalaisen oikeus ottaa kiinni verekseltään tai pakenemasta tavattu rikoksesta epäilty, jos rikoksesta saattaa seurata vankeutta tai rikos on lievä pahoinpitely, näpistys, lievä kavallus, lievä luvaton käyttö, lievä moottorikulkuneuvon käyttövarkaus, lievä vahingonteko tai lievä petos.
Kiinniotto-oikeus koskee myös viranomaisen antamaa etsintäkuulutusta. Kiinniotettu on välittömästi luovutettava poliisille.
Jos kiinniotettava yleisen kiinniotto-oikeuden käyttämisen yhteydessä tekee vastarintaa tai pakenee, kiinniottaja saa käyttää sellaisia kiinniottamisen toimittamiseksi välttämättömiä voimakeinoja, joita voidaan pitää kokonaisuutena arvostellen puolustettavina, kun otetaan huomioon rikoksen laatu, kiinniotettavan käyttäytyminen ja tilanne muutenkin.
Koadjuuttori
Koadjuuttori on katoliseen tai anglikaaniseen hiippakuntaan tai piispan avuksi määrätty titulaaripiispa. Mikäli koadjuuttorilla on viranperimysoikeus, hän on coadijutor cum iure successionis, jos ei, häntä nimitetään myös apu- eli vihkipiispaksi.
Sanan alkuperä on latinan coadjutor: co- + adjutor ’avustaja’, verbistä adjuvare ’auttaa’.
Carrefour
Carrefour S.A. on ranskalainen vähittäismyyntiin keskittynyt kauppaketju. Se harjoittaa liiketoimintaa maailmanlaajuisesti ja on maailman toiseksi suurin vähittäiskauppaketju amerikkalaisen Wal-Martin jälkeen. Sen pääkonttori on Pariisissa. Carrefouria pidetään hypermarketien ja kaupan omien tuotemerkkien pioneerina.
Carrefourilla on noin 10 000 myymälää 30 maassa, ja se työllistää yli 400 000 työntekijää. Yrityksen vuotuinen liikevaihto on noin 72 miljardia euroa. Tästä puolet tulee Ranskasta ja runsas kolmannes muualta Euroopasta; loppu 15% jakautuu lähes tasan yrityksen kahden muun päämarkkina-alueen, Latinalaisen Amerikan ja Aasian, kesken. Euroopassa Carrefour on markkinajohtaja.
Historia
thumb|Carrefourin supermarket Faa'assa, [[Tahitilla, Ranskan Polynesiassa]] thumb|Carrefourin kauppa Minoon kaupungissa [[Osakan prefektuurissa Japanissa]] Carrefourin perustivat Fournierin ja Defforeyn perheet vuonna 1959. Yrityksen nimi merkitsee "risteystä" tai "kohtaamispaikkaa". Seuraavana vuonna avattiin yrityksen ensimmäinen supermarket, myymälä Annecyssa Ranskan Alpeilla. Carrefour laajeni nopeasti ja kehitti uuden kauppamuodon: vuonna 1963 avattiin ensimmäinen hypermarket. Aivan ensimmäisiä liikkeitä lukuun ottamatta Carrefourin hypermarketit ovat pinta-alaltaan yli 5 000 neliömetrin kokoisia, suurimmat jopa yli 20 000 neliötä (2 hehtaaria).
Vuonna 1976 Carrefour sovelsi erikoista markkinointistrategiaa: useista kymmenistä peruselintarvikkeisiin lukeutuvista tuotteista poistettiin tuotemerkit, ja niitä alettiin myydä huomattavasti alemmalla hinnalla. Näistä tuotteista, jollaisia nykyään kutsutaan yleensä kaupan omiksi merkkituotteiksi, käytettiin nimeä produits libres, vapaat tuotteet, ja niistä tuli hyvin suosittuja. Carrefour soveltaa usein tämäntyyppistä myyntistrategiaa, jota kilpailijat ovat kommentoineet "kapitalisminvastaiseksi" ja polkumyynniksi.
Carrefour avasi myymälät myös Moskovassa ja Krasnodarissa vuonna 2009, mutta vetäytyi Venäjän markkinoilta samana vuonna arvioiden lyhyen ajan kasvumahdollisuudet liian pieneksi.
Rusketus
thumb|Naisen olkapää, jossa paljas iho on ruskettunut mutta peitetty iho jäänyt vaaleaksi. Rusketus on ihon tummumista auringonvalossa. Se on elimistön suojakeino auringonsäteilyn sisältämää ultraviolettisäteilyä (UV) vastaan. Auringon säteilylle altistumisen lisäksi rusketuksen voi saada solariumista, rusketusvoiteesta tai rusketussuihkeesta.
Historia
Rusketus on ollut länsimainen kauneusihanne vasta 1800-luvulta alkaen. Sitä ennen yläluokka oli viettänyt aikaansa sisätiloissa ja alempi sosiaaliluokka ulkona, minkä vuoksi vaalea iho oli nähty yläluokkaisuuden merkkinä ja siksi kauniina, ja ruskettunut iho alaluokkaisuuden merkkinä. Teollistumisen myötä alempi sosiaaliluokka siirtyi sisätiloihin, ja vain eliitti sai hankittua rusketuksen vapaalla ulkoilmaelämällä. Sen myötä rusketuksesta tulikin menestyksen merkki. Rusketuksen suosio kasvoi edelleen 1960-luvulla, kun etelänlomat yleistyivät, ja kun uusi väritelevisio toi esille maailmantähtien rusketuksen. Solariumit yleistyivät Suomessa 1980-luvulla.
Säteilyn aiheuttama rusketus
thumb|Poikkileikkaus ihosta. Tummat solut ovat melanosyyttejä, joiden valmistamat melaniinijyväset nousevat orvaskeden soluihin ja saavat ne tummenemaan. thumb|[[Solariumista saa rusketuksen ilman auringonvaloa.]] Rusketusta aiheuttavat etenkin UVB-säteet. Myös suuret määrät UVA-säteitä käynnistävät rusketusprosessin, mikä tekee mahdolliseksi solariumin käytön ruskettumisessa. Solariumin UVA-säteily ei kuitenkaan paksunna ihoa suojaavaa sarveiskerrosta, minkä vuoksi se ei juurikaan suojaa palamiselta auringossa kuten auringonotto.
Ruskettumisen vaatima UV-säteilyn aallonpituusalue vaihtelee ihmisten välillä perinnöllisistä syistä. Jotkut ruskettuvat aaltopituudeltaan vain alle 360 nanometrin UV-säteilyllä. Tämän vuoksi noin joka kymmenes ei rusketu lainkaan solariumissa, jossa säteilyn aallonpituus on pitempi. Jotkut ihmiset sen sijaan voivat ruskettua jopa näkyvällä violetilla valolla.
Rusketus perustuu kemiallisesti siihen, että ihon orvaskesikerroksessa olevat pigmenttiä tuottavat solut eli melanosyytit valmistavat melaniinia aminohappo tyrosiinista. Melaniinin muodostumiseen osallistuu yli 80 geeniä. Melanosyytin tuottamat melaniinijyväset eli melanosomit nousevat melanosyyttien ulokkeiden kautta orvaskeden soluihin ja asettuvat siellä suojaaviksi hatuiksi solujen tumien yläpuolelle. Tämä tekee ihosta tummemman.
Ihon melaniini voi olla ruskeaa tai mustaa eumelaniinia, tai vaaleampaa feomelaniinia. Eumelaniinit suojaavat UV-säteilyltä paremmin kuin feomelaniinit. Tämän vuoksi säteilyn aiheuttamat mutaatiot ovat harvinaisia mustassa ihossa, jossa on paljon eumelaniinia ja yleisempiä vaaleassa ihossa, jollainen etenkin punatukkaisilla on.
Melaniinijyväset alkavat ilmestyä tyvi- ja okasoluihin noin kahden päivän kuluttua UV-altistuksen jälkeen. Valkoisen ihmisen iho on ruskettunut maksimaalisesti kolmessa viikossa, jos aurinkoa on saatu lähes päivittäin. Mustassa ihossa UV-säteily sen sijaan ei lisää melaniinin määrää. Punatukkaiset ihmiset ruskettuvat huonosti, sillä heillä on ihossaan feomelaniineja. Albiinot eivät rusketu lainkaan.
Ruskettumista on myös nopeaa lajia. Valmis melaniini harmaantuu yön aikana, mikä saa ruskettuneen henkilön ihon näyttämään aaulla sairaan väriseltä. Vähäinenkin UV-säteily kuitenkin tummentaa pigmentin jo 15 minuutissa, joten aamuauringolle altistuminen ruskettaa ihmisen väliaikaisesti esimerkiksi työmatkan aikana. Tällainen nopea rusketus katoaa 2–6 tunnissa UV-säteilyn loppumisesta.
Kun ihon solut uusiutuvat ja vanhat solut hilseilevät pois, myös melaniini poistuu ihosta. Voimakas rusketus katoaa kokonaan noin yhdessä vuodessa. Sairas iho uudistuu nopeammin kuin terve.
Keinorusketus
Keinoruskettavien aineiden ruskettava vaikutus perustuu dihydroksiasetoniin (DHA), joka on myrkytön sokeri. Keinorusketusaineiden DHA on yleensä tehty glyserolista. Se reagoi sarveiskerroksen valkuaisaineiden kanssa, jolloin muodostuu ruskeita melanoideja. Keinorusketus katoaa luonnollisen hilseilyn mukana usein muutamassa päivässä, viimeistään parissa viikossa.
Keinorusketuksesta voi saada paljon tasaisemman kuin säteilyn aiheuttamasta rusketuksesta. Se ei kuitenkaan suojaa UV-säteilyltä, vaan keinoruskettunut iho palaa auringossa samoin kuin ruskettumaton ihokin. Muuten keinorusketuksen käyttö ei ole iholle haitaksi pitemmässäkään käytössä, ja sen avulla voidaan välttää auringonvalon rypyttävä vaikutus ihoon.
Interlaken
Interlaken (aikaisemmin Aarmühle) on vajaan 6 000 asukkaan kaupunki Sveitsissä, Bernin kantonissa. Alppilaaksossa maan keskiosassa sijaitseva kaupunki on tunnettu matkailukohde. Aarejoki virtaa kaupungin läpi.
Sijainti
Interlaken sijaitsee kahden järven välissä: itäpuolella on Brienzjärvi ja länsipuolella Thuninjärvi. Kunta on saanut nimensäkin sijainnistaan (lat. inter lacus = järvien välissä). Nykyinen nimi otettiin kuitenkin käyttöön vasta vuonna 1891, jolloin se korvasi vanhan nimen, Aarmühlen. Interlaken muodostaa yhteisen taajama-alueen naapurikuntiensa Unterseenin ja Matten bei Interlakenin kanssa.
Talous
Aikaisemmin Interlaken tunnettiin tekstiili- ja kellotuotannostaan, mutta nykyään matkailu on Interlakenin ja lähiseudun tärkein tulonlähde. Interlaken sijaitsee keskellä Bernin ylämaata, jonne matkailijoita vetää muun muassa läheisyydessä sijaitseva Jungfrau, yli 4 000 metrin korkuinen vuori.
Liikenne
Interlakenissa on kaksi rautatieasemaa; itäinen Interlaken Ost ja läntinen Interlaken West. Interlaken Ost on risteysasema, josta on rautatieyhteys kolmeen suuntaan: BLS:n rautatie länteen Spieziin, Zentralbahnin rata itään Meiringeniin ja Luzerniin sekä Berner Oberland-Bahnenin rautatie etelään Grindelwaldiin ja Lauterbrunneniin alkavat Interlaken Ost -asemalta. Kotimaisten yhteyksien lisäksi asemalta on suoria junayhteyksiä Saksaan (Hampuriin, Frankfurtiin ja Berliiniin). Thuninjärvellä ja Brienzjärvellä on reittilaivaliikennettä.
Moottoritie A8 kulkee Interlakenin kautta.
Nähtävyyksiä
Interlakenissa sijaitsee Erich von Dänikenin ideoima ja osittain rahoittama Mystery Park -teemapuisto, joka rakentuu Dänikenin kuuluisaksi tekemän muinaisastronauttiteorian ympärille. Teemapuisto avattiin vuonna 2003 ja suljettiin vuonna 2006 ajauduttuaan talousvaikeuksiin riittämättömien kävijämäärien vuoksi. Tauon jälkeen uusi omistaja avasi teemapuiston kuitenkin kesäkaudeksi 2009.
Stureplan
thumb|250px|Suosittu tapaamispaikka Svampen Stureplanilla. Stureplan on Ruotsin pääkaupungin Tukholman keskustassa, Norrmalmin ja Östermalmin kaupunginosa-alueiden välissä sijaitseva aukio. Se tunnetaan useista ylellisistä ja kalliista ravintoloistaan sekä yökerhoistaan. Sitä myös pidetään varakkaan yläluokan nuorison, julkisuuden henkilöiden ja Ruotsin kuninkaallisen perheen nuorten jäsenien temmellyskenttänä.
Stureplanin tunnusmerkkinä sekä tapaamispaikkana toimii Svampen, sientä muistuttava betoninen pylväs, joka sijaitsee aukion keskellä.
Kryptovaluutta
Kryptovaluutta on kryptografiaan perustuva digitaalinen virtuaalivaluutta. Kryptovaluuttoja on nykyisin yli 5000 kappaletta, ja uusia syntyy koko ajan. Niistä tunnetuin on vuonna 2008 syntynyt Bitcoin. Bitcoinin lisäksi on olemassa useita satoja erilaisia kryptovaluuttoja, joita yleensä kutsutaan vaihtoehtovaluutoiksi (”altcoins”). Niillä saattaa olla erilaisia ominaisuuksia ja niiden käyttötarkoitus voi olla määritelty. Esimerkiksi STEEM-valuutta luotiin sisällöntuottajien palkitsemiseen vuonna 2016 perustetulla Steem-nimisellä alustalla.
Käytännössä vain harvat kryptovaluutat toimivat Bitcoinin tapaan hajautetun yhteisön hallitsemina. Vaikka kyseessä on lähes poikkeuksetta avoimeen lähdekoodiin pohjaava teknologia, kehitystyöstä vastaa usein yksi keskitetty taho (fintech-yritys). Monien kryptovaluuttojen hallintorakenteeseen kuuluu erillinen yhdistys, joka valvoo sen kehitystyötä ja suuntaa.
Nykyisin myös pankit hyödyntävät kryptovaluuttoja. Tunnetuin esimerkki on Ripple-yhtiön luoma kryptovaluutta XRP, jota voidaan hyödyntää pankkien likviditeettiongelmissa. Myös monet valtiot suunnittelevat omaa kryptovaluuttaansa. Maailman ensimmäinen valtiollinen kryptovaluutta on Venezuelan Petro. Ruotsi on tutkinut myös vuosia mahdollista eKruunun käyttöönottoa. Suomen naapurimaista myös Viro ja Venäjä ovat suunnitelleet kansallisten kryptovaluuttojen käyttöönottoa.
Kryptovaluuttojen arvo määräytyy kysynnän ja tarjonnan mukaan kryptovaluuttamarkkinoilla, johon suosion lisäksi vaikuttavat kyseisen valuutan enimmäismäärä, kierrossa oleva valuuttamäärä ja louhinnan kustannukset, jotka vaihtelevat eri kryptovaluuttojen kesken. 5305:n eri kryptovaluutan yhteenlaskettu markkina-arvo oli 25. toukokuuta 2021 noin 1650 miljardia yhdysvaltain dollaria, josta Bitcoinin osuus oli noin 43,6 % ja Ethereumin osuus noin 18,2 %.
Vuonna 2019 The Wall Street Journal uutisoi, että sosiaalisen median palvelu Facebook kehittää omaa kryptovaluuttaansa.
Laillisuus
Kryptovaluuttojen laillisuus vaihtelee maittain, mutta useissa maissa ne ovat joko laillisia, tai niitä ei ole laittomaksi todettu. Tunnetuin poikkeus on Kiina, jossa keskuspankki on julistanut kryptovaluuttojen vaihdon olevan laitonta. Venäjällä kryptovaluuttoja ei ole kielletty, mutta muun kuin Venäjän ruplan käyttäminen maksuvaluuttana on laitonta.
Yleisen uskomuksen mukaan kryptovaluutat soveltuvat vain rikolliseen toimintaan. Vuonna 2018 julkaistun Europol-tutkimuksen mukaan yhdenkään Euroopassa toteutetun terrori-iskun rahoitukseen ei tiettävästi ole käytetty Bitcoineja. Toisaalta; nollatutkimus ei todista mitään. Bitcoinin, kuten monien muidenkin kryptovaluuttojen, lohkoketju on julkinen. Tämä tarkoittaa, että kaikki transaktiot ovat kenen tahansa nähtävissä. Rikollisten transaktioiden suorittaminen tällaisessa järjestelmässä olisi huomattavasti vaarallisempaa kuin käteisen rahan käyttäminen. Kukaan ei tosin kykene seuraamaan murto-osaakaan virtuaalivaluuttojen liikkeistä, eikä transaktio kerro sitä mihin suoritus liittyy.
Kryptovaluuttoja voidaan käyttää myös huumekauppaan, rahanpesuun tai veronkiertoon - aivan kuten käteistäkin rahaa. Käteisen rahan liikuttaminen on tosin paljon hankalampaa; pankkisiirrot on jäljitettäviä, niitä valvotaan ja käteisen kuljettaminen rajojen yli pitää tarvittaessa selvittää. Tammikuussa 2018 julkaistu tutkimus kykeni osoittamaan vain noin yhden prosentin kryptovaluuttojen transaktioista kryptopörssien kanssa olevan rikollista alkuperää. On siten tulkinnanvaraista, kertooko tulos kryptovaluuttojen virroista vai tutkimuksen laadusta.
Syyskuussa 2021 Kiina ilmoitti kaiken kryptovaluuttojen vaihdon olevan laitonta. Vaihto on ollut virallisesti kiellettyä Kiinassa vuodesta 2019 lähtien mutta se on jatkunut verkossa ulkomaisten vaihtopaikkojen kautta.
Hankkiminen
pienoiskuva|Kryptovaluuttojen, 492 mrd. dollarin markkina-arvon jakautuminen joulukuussa 2017. Yleisin tapa hankkia kryptovaluuttaa on niiden ostaminen markkinoiden kauppapaikoista. Kryptovaluuttoja voi ostaa euroilla sekä monilla muillakin valuutoilla pörsseistä sekä muista osto- ja myyntipaikoista. Henkilö voi tehdä talletuksen pörssiin esimerkiksi omalta pankkitililtään tai luottokortilta. Suomalaisia ostopalveluita on muun muassa Coinmotion. Amerikkalainen Coinbase on yksi vanhimpia palveluita.
Kryptovaluuttoja voidaan hankkia myös louhinnalla, jolloin tietokoneen laskentatehoa käytetään valuuttasiirtojen käsittelyyn ja verkon toiminnan turvaamiseen. Louhiminen synnyttää tietyllä ennalta määritetyllä tahdilla uutta valuuttaa, joka annetaan louhijoille palkkioksi. Tämän tyyppistä louhintaa tarvitaan Bitcoinin sekä muutamien muiden vanhempien kryptovaluuttojen verkon pyörittämiseen.
Uudemmat kryptovaluutat eivät tarvitse fyysistä louhintaa. Ne käyttävät Proof-of-Stake -nimistä konsensusalgoritmia. Louhintatyö tapahtuu virtuaalisesti, ja verkon ylläpitoon osallistutaan "holdaamalla" eli omistamalla mahdollisimman suuri määrä ko. kryptovaluuttaa. Tämän jälkeen henkilö saa transaktioista palkkioita sitä enemmän, mitä enemmän kyseistä valuuttaa hän on lukinnut ylläpitotyöhön.
Airdrop on tapa saada kryptovaluuttoja ilmaiseksi. Kyseessä on markkinointitempaus, jossa markkinoille tuleva kryptovaluutta haluaa tunnettuutta sijoittajien keskuudessa. Airdropissa henkilö saa pienen määrän kryptovaluuttaa ilmaiseksi vastineeksi pienestä promotyöstä. Usein tämä tarkoittaa kryptovaluuttaprojektin sosiaalisen median tilien (Twitter, Facebook, Telegram) seuraamista, mainostwiitin uudelleentwiittausta sekä Facebook-postauksen jakamista omille ystäville. Tyypillisen Airdropin arvo on muutaman dollarin luokkaa.
Airdropeissa mukana on myös huijauksia, eli lupauksista huolimatta kryptovaluuttoja ei koskaan lähetetä airdroppiin osallistuneen henkilön tilille. Lisäksi omien henkilötietojen jakamista on syytä varoa.
pienoiskuva|Kryptovaluuttojen louhintafarmi [[Islanti|Islannissa. Islannin viileä ilmasto ja edullinen geoterminen energia mahdollistavat louhintalaitteiston jäähdyttämisen edullisesti.]]
Verotus
Verohallinto on julkaissut 29.5.2018 ohjeen virtuaalivaluuttojen verotuksesta Suomessa. Yleistä virtuaalivaluutan tuloverotuksesta:
Tuloverotuksessa virtuaalivaluuttaa pidetään sen ominaispiirteiden vuoksi käyttäjien välisenä sopimuksena. Virtuaalivaluuttaa ei siten rinnasteta verotuksessa virallisiin valuuttoihin tai arvopapereihin. Käytännössä virtuaalivaluutan käyttöalaa ei ole rajoitettu, ja sen käyttö kuuluu osapuolten sopimusvapauden piiriin. Näiden seikkojen vuoksi ja tarkemman sääntelyn puuttuessa virtuaalivaluuttaa pidetään tuloverolakien soveltamistilanteissa luonteeltaan muuna, erikseen määrittelemättömänä ei-fyysisenä välineenä, jonka käyttäminen perustuu osapuolten väliseen sopimukseen.
Virtuaalivaluutan käyttö missä tahansa tilanteissa realisoi sen arvonnousun verotuksen. Virtuaalivaluutan arvonnousu realisoituu verotettavaksi jokaisella kerralla erikseen esimerkiksi sillä hetkellä, kun
a) virtuaalivaluutta vaihdetaan mihin tahansa viralliseen valuuttaan. Merkitystä ei ole sillä, jätetäänkö varat esimerkiksi välittäjän hallinnoimalle tilille vai siirretäänkö ne verovelvollisen tilille.
b) virtuaalivaluutasta luovutaan siirtämällä se toiselle osapuolelle hankkimalla joitakin hyödykkeitä tai palveluita.
c) virtuaalivaluutta vaihdetaan toiseen virtuaalivaluuttaan.
Verotuksessa jokaista verotuksen realisoivaa käyttö-, myynti- tai vaihtotapahtumaa käsitellään erillisenä tapahtumana. Jokainen virtuaalivaluutan käyttötilanne realisoi virtuaalivaluutan arvonnousun tai -laskun. Jos käytetty virtuaalivaluutta on hankittu useassa erässä, jokaisesta erästä realisoituva arvonnousu tai lasku on laskettava erikseen. Arvonmuutosta laskettaessa katsotaan virtuaalivaluuttaa käytetyksi siinä järjestyksessä kuin henkilö on ne hankkinut, jos hän ei muuta näytä.
Haukiputaan koulu
Haukiputaan koulu on yhtenäiskoulu Oulussa Haukiputaan kaupunginosassa. Koulussa opiskelee noin 1 000 peruskouluikäistä lasta, jolloin se on oppilasmäärältään Oulun suurin peruskoulu. Opettajia koulussa työskentelee noin 80. Koulu on kuulunut Unescon ASP-kouluverkkoon vuodesta 2013 lähtien. Haukiputaan koulun alaisuuteen kuuluu hallinnollisesti myös Keiskan koulu.
Vuonna 2012 Kirkonkylän koulu ja Haukiputaan yläkoulu yhdistyivät nykyiseksi Haukiputaan kouluksi. Uusi koulurakennus vihittiin käyttöön joulukuussa 2014. Koulurakennus rahoitettiin puoleksi elinkaarimallilla ja puoleksi kaupungin rahoittamana.
Marco Cé
pienoiskuvaMarco Cé (8. heinäkuuta 1925 Izano, Cremonan maakunta – 12. toukokuuta 2014) oli italialainen katolinen pappi. Hän toimi Venetsian patriarkkana vuosina 1978–2002 ja oli kardinaali vuodesta 1979.
Cé osallistui vuonna 2005 uuden paavin valintaan, mutta menetti äänioikeutensa myöhemmin samana vuonna täytettyään 80 vuotta.
Franciszek Macharski
thumb|Franciszek Macharski Franciszek Macharski (20. toukokuuta 1927 Krakova – 2. elokuuta 2016) oli puolalainen katolinen pappi. Hän toimi Krakovan arkkipiispana vuosina 1978–2005 ja oli kardinaalina vuodesta 1979.
Macharski oli vanhempiensa Leopoldin ja Zofian kolmesta lapsesta nuorin. Hän sai konfirmaationsa vuonna 1944 ja opiskeli teologiaa Jagellon yliopistossa. Hänet vihittiin papiksi 2. huhtikuuta 1950, ja hän jatkoi myöhemmin opintojaan Sveitsissä.
Macharski äänesti vuonna 2005 konklaavissa, jolla valittiin uusi paavi Benedictus XVI, mutta menetti äänestämisoikeutensa toukokuussa 2007 täytettyään 80 vuotta.
NDT
Menetelmistä puhutaan seuraavilla kirjainlyhennelmillä:
MT = magneettijauhetarkastus
ET = pyörrevirtatarkastus
UT = ultraäänitarkastus
RT = radiografinen tarkastus (yleisimmin röntgenkuvaus)
VT = visuaalinen eli silmämääräinen tarkastus
Edellä mainitut testausmenetelmät jaotellaan useimmiten kahteen eri luokkaan: pinta- ja volymetrisiin testausmenetelmiin. Pintatarkastusta on magneettijauhe-, tunkeumaneste- ja pyörrevirtatarkastus, ja volymetristä testausta taasen ultraäänitarkastus sekä radiografia.
Pintamenetelmillä voidaan todeta vain kappaleen pintaan asti aukeavat viat, eli säröt, halkeamat, avohuokoset ja imuontelot.
Mikäli halutaan varmistua myös pinnan alaisesta eheydestä, on syytä valita volymetrinen testaus. Tällöin voidaan havaita myös hitsin sisäinen huokoisuus, kuonasulkeumat, liitosviat, epätäydellinen hitsin tunkeuma ja halkeamat, jotka eivät aukene pintaan asti.
Useimmiten pinta- ja volymetrisiä menetelmiä käytetään toisiaan täydentävinä testausmenetelminä, jolloin hitsisauma ensin kuvataan röntgenillä (teollisuusradiografia) ja tämän jälkeen tarkastetaan vaikkapa magneettijauheella.
Jean-Jacques Pierre
Jean-Jacques Pierre (s. 23. tammikuuta 1981) on haitilainen jalkapalloilija, joka edustaa tällä hetkellä Ranskan Ligue 1:ssä pelaavaa FC Nantesia. Pelipaikaltaan Pierre on puolustaja.
Stanytsja Luhanskan piiri
Stanytsja Luhanskan piiri oli yksi vuoteen 2020 saakka voimassaolleista Ukrainan Luhanskin alueen itäosan hallinnollisista piireistä. Piirin itäraja muodosti samalla Ukrainan Venäjän vastaisen rajan. Piirin hallinnollinen keskus oli Stanytsja Luhanskan kaupunkityyppinen taajama, joka on rautatien risteyspaikkakunta Donetsjoen pohjoisrannalla.
Jean-Jacques Pierre
Seurajoukkueet
Ennen liittymistä nykyiseen seuraansa elokuussa 2007, Pierre edusti Uruguaysta kotoisin olevaa Peñarol Montevideota sekä kotimaansa seuraa Cavaly AS.
Maajoukkue ura
Pierre oli Haitin alle 21-vuotiaiden jalkapallomaajoukkueen kapteeni, jonka seurauksena hän pelaa nykyisin Haitin jalkapallomaajoukkueessa. Hän teki aikuisten maajoukkue debyytin joulukuussa 2001. Ystävyysottelussa Haiti kohtasi El Salvadorin.
Stanytsja Luhanskan piiri
Ukrainan heinäkuun 2020 aluehallinnollisessa uudistuksessa piirien lukumäärää vähennettiin oleellisesti ja aiempi Stanytsja Luhanskan piirin alue siirrettiin pääosin osaksi Štšastjan piiriä. Donetsin eteläpuolinen osa aiemmasta piiristä oli jo vuonna 2014 jäänyt vapaan Ukrainan hallinnon ulkopuolelle, Venäjän ylläpitämän kapinallisalueen haltuun. Tämän maakaistaleen Ukraina liitti heinäkuussa 2020 Štšastjan piirin eteläpuolelle (de jure) perustamaansa Dovžanskin piiriin.
thumb|left|[[Itä-Ukrainan sota|Itä-Ukrainan sodan vuoksi pystytetty Ukrainan hallituksen tarkastuspiste (ATO) piirin alueella (2016).]] Ukrainan tilastokeskus arvioi piirin väkiluvuksi 48 512 ihmistä (1.1.2017). Väestöstä kaupunkilaisiksi tilastoitiin 18 235 henkeä ja he asuvat jommassakummassa piirin kahdesta kaupunkityyppisestä taajamasta: Stanytsja Luhanska (смт Станиця Луганська, 13 391 asukasta) ja Petropavlivka (смт Петропавлівка, 4 844 as.)
Venäjän vastaisella rajalla toimi aiemmin maantieliikennettä palveleva Ukrainan rajaviranomaisten raja-asema (Krasna Talivka), mutta Itä-Ukrainan sodan aikana tämä maantieyhteys Venäjältä piirin alueelle suljettiin helmikuussa 2015.
Kritias (dialogi)
Kritias on Platonin kirjoittama dialogi. Sen toinen nimi Thrasylloksen jaottelussa on Atlantiksen tarina (, Atlantikos). Dialogissa keskustelevat Sokrates, Timaios Lokroilainen, Hermokrates ja Kritias. Nimensä mukaisesti se kertoo tarinan Atlantiksesta.
Historia
Platonin teosten joukossa Kritias kuuluu tämän myöhäisvaiheen dialogeihin. Näin se on kirjoitettu siihen aikaan, jolloin Platon oli palannut Sisiliasta lopullisesti Ateenaan toimiakseen perustamansa Akatemian johdossa kuolemaansa saakka. Tarkemmin dialogi on ajoitettu noin vuoteen 360 eaa. Holger Thesleffin mukaan dialogin Atlantis-kuvaus on saattanut olla Platonin suunnitelma uudeksi Syrakusaksi.
Sisältönsä puolesta Kritias muodostaa trilogian yhdessä Timaioksen ja Hermokrateen kanssa, joskin viimeksi mainittu on kuitenkin vain hypoteettinen dialogi, jota ei todennäköisesti koskaan kirjoitettukaan. Näin Kritias jäi ilmeisesti keskeneräiseksi. Thesleffin mukaan tämä saattaa johtua siitä, että Syrakusan poliittiset olot muuttuivat.
Diogenes Laertioksen esittämässä, Thrasylloksen tekemässä Platonin teosten jaottelussa dialogi kuuluu VIII tetralogiaan yhdessä dialogien Kleitofon, Valtio ja Timaios kanssa. Aiheensa puolesta Thrasyllos luki dialogin Platonin eettisten teosten joukkoon. Aristofanes Byzantionlaisen jaottelussa dialogi kuuluu puolestaan I trilogiaan yhdessä Valtion ja Timaioksen kanssa.